ตามหัวข้อข้างบน แฟนผมได้กินยาคุมกำเนิดแบบ21เม็ด โดยเริ่มกินวันที่ 3 แล้ววันที่7ผมมีอะไรกับแฟน แต่ทำการหลั่งนอก แล้วกินกินยาต่อจนหมดยาคือวันที่24 จนตอนนี้ วันที่27แล้วแฟนยังเมนส์ไม่มาออยากทราบว่าจะมีโอกาศท้องไหมครับ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมา การมีเพศสัมพันธ์ในขณะที่กินยาคุมอยู่ และกินยาคุมต่อเนื่องจนหมดแผงนั้น โอกาสตั้งครรภ์มีได้น้อยมากๆ น้อยกว่า 1% ไม่แน่ใจว่าตอนกินวันที่ 3 เป็นในช่วง 5 วันแรกของรอบเดือนหรือไม่ ถ้าไม่ใช่ ประสิทธิภาพยาอาจจะยังไม่ได้เต็มที่มากนัก แต่อย่างไรก็ตามถ้ากินจนหมดแผง โอกาสตั้งครรภ์ยังมีได้น้อยตอนนี้ที่ประจำเดือนยังไม่มา ควรยืนยันให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพอีกครั้ง หากไม่ได้ตั้งครรภ์จริงๆ สามารถเริ่มยาแผงต่อไปได้เลยเมื่อเว้นยาครบ 7 วันโดยไม่ต้องรอให้ประจำเดือนมาค่ะ